# **DECIZIA ETAPEI DE ÎNCADRARE**

## Nr. număr din zz.ll.aaaa

**Proiect**

Ca urmare a solicitării de emitere a acordului de mediu adresate de **SC BELGODI SRL**, cu sediul în Str. DN 17, Nr. km 54+672,5, Bistriţa , Judetul Bistriţa-Năsăud, , înregistrată la APM Salaj cu nr. 5925/10.10.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.10.2016, că proiectul „**Exploatare agregate minerale sub nivelul hidrostatic perimetrul Bârsău”** propus a fi amplasat în jud. Sălaj, com. Gâlgău, perimetrul Bârsău *se supune evaluării impactului asupra mediului şi nu se supune evaluării adecvate*.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile HG nr. 445*/*2009 Anexa 2 la pct. 2, alin. a) – cariere, exploatări miniere de suprafaţă şi de extracţie a turbei, altele decât cele prevăzute în anexa nr. 1;

b) Caracteristicile proiectului:

b1) mărimea proiectului: prin proiect se propune exploatarea agregatelor minerale reprezentate de nisip şi pietriş, într-un perimetru de exploatare în suprafaţă de 40 600 mp, delimitat de următoarele puncte de coordonate STEREO 70:

|  |  |
| --- | --- |
| **Nr. pct.** | **Coordonate Stereo 70** |
| X | **Y** |
| **1.** | 641.843 | 398.099 |
| **2.** | 641.816 | 398.111 |
| **3.** | 641.381 | 397.781 |
| **4.** | 641.439 | 397.712 |
| **5.** | 641.703 | 397.965 |

Lucrări de deschidere:

Accesul în perimetrul de exploatare se va face din DN 1F (E81), pe un drum industrial proiectat ce va fi amenajat prin balastare în scop tehnologic și realizat pe o suprafață închiriată având L = 320 m și l = 4 m, ramnificat la nivelul fermei zootehnice (existentă în apropiere), până în extremitatea nord – vestică a zonei de exploatare.

Deschiderea resursei de nisip și pietriș se suprapune cu lucrările de decopertă (pregătire) și își schimbă amplasamentul ca orientare odată cu avansarea extracției utilului.

Lucrări de pregătire:

Pentru a nu afecta lucrările și terenurile din zonă se impun pilieri de siguranță de minim 5 m față de terenurile învecinate.

În malul stâng al râului Crasna există un dig de apărare paralel cu cursul de apă, față de care se va păstra o zonă de protecție de minim 30 m;

Înainte de începerea lucrărilor, perimetrul avizat va fi bornat conform coordonatelor de delimitare care țin cont de pilierii de siguranță.

Descopertare sol fertil și steril (argile nisipoase) cu grosimi medii de 3 m și haldarea acestora. Solul vegetal va fi decapat prin împingere cu lama buldozerului, pe fâșii orientate nord – sud și est – vest, pentru a fi depozitat temporar în zonele marginale ale cuvetelor, în grămezi care nu vor depăși 2 m înălțime, pe o suprafață de cca. 5200 mp.

Sterilul va fi excavat cu excavatorul, încărcat în autobasculante și transportat la cca. 100 m nord vest, în cadrul unui teren aparținând societății, unde va fi depozitat temporar, până la utilizarea lui.

Haldarea sterilului se va face în două trepte cu înălțimea de maxim 3 m separte printr-o bermă cu lățimea de 5 m ocupând o suprafață de cca. 1500 mp.

Lucrări de exploatare:

Metoda de exploatare va fi aceea de excavare mecanică pe fășii direcționale și/sau transversale pe sectoarele de extracție. Excavarea de nisip și pietriș se va realiza în două trepte, prima treaptă situată deasupra nivelului hidrostatic, până la o adâncime de cca. 6 m față de cota terenului, până la cca. 0,7 m deasupra acviferului freatic, iar a doua treaptă de cca. 2,5 m adâncime, din care cca. 1,8 m sub nivelul hidrostatic al acviferului freatic.

Adâncimea maximă a excavației în util va fi de 5,5 m, iar față de cota terenului 8,5 m. Volumul de material excavat (util + copertă) fiind estimat la cca. 158.500 mc (62.500 mc volum copertă + 96.000 mc volum nisip și pietriș).

În urma exploatării agregatelor minerale din acest perimatru vor rezulta patru cuvete cu luciu de apă, ce vor fi amenajate ca iazuri piscicole și de agrement.

b2) cumularea cu alte proiecte: nu este cazul;

b3) utilizarea resurselor naturale: extragerea unei rezerve minerale de pietriş şi nisip de (96.000 mc);

b4) evacuarea apelor uzate: nu este cazul;

b5) producţia de deşeuri: - conform Legii nr. 211/2011 republicată, privind regimul deşeurilor;

- lucrările necesare organizării de şantier: se vor efectua în cadrul perimetrului analizat. Pentru personalul de execuție va fi amenajată m microincintă tehnică unde va fi amplasată o baracă de tipul mobil box pentru muncitori, un WC tip ecologic și punct PSI. Baraca de tipul mobil box (compartimentată) din incinta tehnică va servi ca birou și ca sală de mese pentru personalul angajat.

b6) emisiile poluante, inclusiv zgomotul şi alte surse de disconfort: în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport; pierderi accidentale de produse petroliere şi uleiuri; se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de exploatare;

c) Localizarea proiectului:

c1) utilizarea existentă a terenului: conform certificatului de urbanism nr. 9 din 04.02.2016 emis de Consiliul Judeţean Sălaj, terenul aferent deschiderii exploatării se află situat în extravilanul com. Sărmășag, pe tarlaua ”Togul Săracilor” și are categoria de folosință arabil. Amplasamentul este proprietatea firmei S.C. Marcosilv Minier S.R.L., fiind închiriat titularului proiectului.

c2) relativa abundenţă a resurselor naturale din zonă, calitatea şi capacitatea regenerativă a acestora: impactul activităţii de exploatare asupra asupra solului, a florei şi faunei, prin generarea de zgomot, vibraţii şi exploatarea de nisip şi pietriş;

c3) capacitatea de absorbţie a mediului, cu atenţie deosebită pentru:

- zonele umede: râul Crasna, deoarece extracţia pietrişului şi nisipului se va realiza în vecinătatea râului; manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare:nu este cazul;

- zonele de protecţie specială, ...: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul.

d) Caracteristicile impactului potenţial:

Se iau în considerare efectele semnificative posibile ale proiectelor, în raport cu criteriile stabilite la pct. I, cu accent deosebit pe:

d1) extinderea impactului, aria geografică şi numărul persoanelor afectate: extravilanul loc. Sărmășag; suprafața perimetrului propus pentru exploatare este de 40600 mp;

d2) natura transfrontieră a impactului: nu este cazul;

d3) mărimea şi complexitatea impactului: potenţial impact semnificativ asupra tuturor factorilor de mediu: *impactul zgomotului şi vibraţiilor* produse de transportul agregatelor, lucrări şi măsuri pentru prevenirea/reducerea impactului; potenţialul *impact asupra* *aerului* datorat de emisiile de gaze de la utilajele utilizate şi pulberi datorate exploatării şi transportului; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d4) probabilitatea impactului: potenţial impact semnificativ asupra factorilor de mediu, nu se cunoaşte probabilitatea impactului;

d5) durata, frecvenţa şi reversibilitatea impactului: nu se cunoaşte.

La sedința CAT din data de 24.10.2016 s-au solicitat următoarele acte/avize de către membrii CAT:

* Act de reglementare Apele Române, aviz OCPI pentru scoaterea terenului din circuitul agricol, aviz DJP Sălaj.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

cons. Anca Groşan